אנאלנה ברבוק

אנאלנה שרלוטה אלמה ברבוק (בגרמנית: Annalena Charlotte Alma Baerbock; נולדה ב-15 בדצמבר 1980) היא פוליטיקאית גרמנייה המכהנת כשרת החוץ של גרמניה וכמנהיגת מפלגת הירוקים הגרמנית לצידו של רוברט האבק. היא מכהנת כחברת הבונדסטאג מטעם מדינת ברנדנבורג מאז 2013. ברבוק גדלה כבת לאם עובדת סוציאלית ואב מהנדס מכונות. היא התגוררה בחווה חקלאית שליד העיר הנובר. למדה בבית הספר בהנובר והייתה חלק מתוכנית חילופי תלמידים בה נשלחה לפלורידה. כנערה, הייתה מתעמלת תחרותית בטרמפולינה ואף השתתפה באליפויות גרמניה וזכתה שלוש פעמים במדליית ארד. בין 2000 ל-2004 למדה מדע המדינה ומשפט ציבורי באוניברסיטת המבורג. ב-2005 סיימה את לימודי התואר השני במשפט בינלאומי פומבי בבית הספר לכלכלה של לונדון. עוד באותה שנה סיימה התמחות במכון הבריטי למשפט בינלאומי והשוואתי. בין 2005 ל-2008 עבדה במשרדה של חברת הפרלמנט האירופי אליזבת שרדטר (Schroedter), שהייתה נציגת מפלגת הירוקים הגרמנית. בין 2008 ל-2009 שימשה יועצת בנושא מדיניות חוץ וביטחון עבור המפלגה הירוקה בבונדסטאג. בבחירות הכלליות שנערכו ב-2009 התמודדה ללא הצלחה למקום ברשימת המפלגה הירוקה. בבחירות שנערכו ב-2013 הצליחה להבטיח את מקומה ברשימת המפלגה ונבחרה לחברת הבונדסטאג. במהלך כהונתה הראשונה הייתה חברה בוועדה לענייני כלכלה ואנרגיה וכן בוועדה לענייני אירופה. בנוסף לכך השתתפה בכנסי אמנת האו"ם בנושא שינויי האקלים שנערכו בוורשה (2013), לימה (2014), פריז (2015) ומרקש (2016). בינואר 2018 נערכה ועדת המפלגה הירוקה בהנובר, וברבוק נבחרה בה לאחת משני יושבי הראש של המפלגה, לאחר שגרפה כ-64% מהקולות בפריימריז, ולצידה רוברט האבק. ב-2019 נבחרה מחדש לתפקיד לאחר שגרפה 97.1% תמיכה. באפריל 2021 הודיעו ברבוק והאבק כי הוחלט להעמיד את ברבוק כמועמדת המפלגה לתפקיד הקנצלרית לקראת הבחירות שנערכו בספטמבר 2021. בבחירות אלו הירוקים הגיעו להישג השיא שלהם, ולמרות זאת הייתה זו תוצאה מאכזבת למפלגה, שקיוותה שברבוק תיבחר לקנצלרית. במהלך מסע הבחירות הסתבכה ברבוק בשערוריית גנבה ספרותית, לאחר שהתגלה שבספרה החדש הופיעו לפחות 29 העתקות. עקב כך הופסקה הדפסת הספר. ב-8 בדצמבר הושבעה לתפקיד שרת החוץ תחת הקנצלר אולף שולץ מהמפלגה הסוציאל-דמוקרטית. באפריל 2024 פורסם אודות שיחה קשה בין ברבוק לבין נתניהו בעת ביקורה בארץ. בראיון שהתקיים אחר הביקור רמזה ברבוק שייתכן שגרמניה תעצור את נתניהו במידה שיגיע לגרמניה, כפי שהורה בית הדין הפלילי הבין לאומי. נשואה לדניאל הולפלייש, ולזוג שתי בנות. המשפחה מתגוררת בפוטסדאם. מדיה וקבצים בנושא אנאלנה ברבוק בוויקישיתוף אתר האינטרנט הרשמי של אנאלנה ברבוק (בגרמנית) אנאלנה ברבוק, ברשת החברתית פייסבוק אנאלנה ברבוק, ברשת החברתית אקס (טוויטר) אנאלנה ברבוק, ברשת החברתית אינסטגרם אנאלנה ברבוק, סרטונים בערוץ היוטיוב סוכנויות הידיעות, הקנצלרית הבאה? למנהיגת הירוקים בגרמניה יש סיכוי, באתר ynet, 19 באפריל 2021 Tenfelde, Beate (2019-12-31). "Köpfe des Jahres: Annalena Baerbock, der heimliche Star der Grünen". www.noz.de. נבדק ב-2021-04-19. Tenfelde, Beate (2019-12-31). "Menschen des Jahres 2019: Annalena Baerbock und die Blitzkarriere des heimlichen Stars der Grünen". shz.de. נבדק ב-2021-04-19. Matthew Karnitschnig (January 27, 2018), German Greens elect new leadership duo Politico Europe. Phạm, Khuê (2018-03-07). "Ankommen ist das eine, Heimischwerden das andere". www.zeit.de. Die Zeit. נבדק ב-2021-04-19. "Was Annalena Baerbock beim Trampolinspringen fürs Leben gelernt hat". stern.de (בגרמנית). 2020-10-29. נבדק ב-2021-04-19. Laurenz Gehrke (April 19, 2021), German Greens’ Annalena Baerbock: 5 things to know Politico Europe. Tim Braune und Jochen Gaugele (November 16, 2019), Die Grünen lieben ihre Doppelspitze Westdeutsche Allgemeine Zeitung. אלדד בק, "הירוקים" בחרו מועמדת למשרת הקנצלרית, באתר ישראל היום, 19 באפריל 2021 WELT (2021-09-26). "Grüne: Annalena Baerbock spricht von „historisch bestem Ergebnis", gibt aber Fehler zu". DIE WELT (בגרמנית). נבדק ב-2021-12-29. Bundestagswahl: Gewonnen und doch verloren – Wie Annalena Baerbock die Erwartungen der Grünen enttäuschte, www.handelsblatt.com (בגרמנית) Mindestens 29 „Copy & Paste“-Funde im Buch von Baerbock, https://www.tagesspiegel.de/ Baerbock-Buch wird nicht mehr gedruckt, www.zdf.de (בגרמנית) "אין רעב בעזה": השיחה הקשה בין רה"מ לשרת החוץ של גרמניה | חדשות 13, באתר רשת 13 שלחו מסר תקיף: בגרמניה מאבדים אמון בנתניהו | דיווח, באתר www.maariv.co.il, ‏2024-04-19 Haftbefehl gegen Netanjahu? DAS antwortet Außenministerin, bild.de (בגרמנית) "Für ihre Töchter". m.tagesspiegel.de (בגרמנית). נבדק ב-2020-11-22. Gehrke, Laurenz (19 באפריל 2021). "German Greens' Annalena Baerbock: 5 things to know". Politico Europe. {{cite web}}: (עזרה)